CELEX: 62020CA0295
Language: lt
Date: 2021-07-08 00:00:00
Title: Byla C-295/20: 2021 m. liepos 8 d. Teisingumo Teismo (devintoji kolegija) sprendimas byloje (Lietuvos Aukščiausiojo Teismo prašymas priimti prejudicinį sprendimą) UAB „Sanresa“ / Aplinkos apsaugos departamentas prie Aplinkos ministerijos (Prašymas priimti prejudicinį sprendimą – Viešieji pirkimai – Viešojo atliekų tvarkymo paslaugų pirkimo sutarties sudarymas – Direktyva 2014/24/ES – 58 ir 70 straipsniai – Ekonominės veiklos vykdytojo pareigos turėti išankstinį rašytinį leidimą vykdyti tarptautinį atliekų vežimą kvalifikavimas – Viešojo pirkimo sutarties vykdymo sąlyga)

2021 8 23   
            
            
               LT
            
            
               Europos Sąjungos oficialusis leidinys
            
            
               C 338/8
            
         
      2021 m. liepos 8 d. Teisingumo Teismo (devintoji kolegija) sprendimas byloje (Lietuvos Aukščiausiojo Teismo prašymas priimti prejudicinį sprendimą) UAB „Sanresa“ / Aplinkos apsaugos departamentas prie Aplinkos ministerijos
      
      (Byla C-295/20) (1)
      
      (Prašymas priimti prejudicinį sprendimą - Viešieji pirkimai - Viešojo atliekų tvarkymo paslaugų pirkimo sutarties sudarymas - Direktyva 2014/24/ES - 58 ir 70 straipsniai - Ekonominės veiklos vykdytojo pareigos turėti išankstinį rašytinį leidimą vykdyti tarptautinį atliekų vežimą kvalifikavimas - Viešojo pirkimo sutarties vykdymo sąlyga)
      (2021/C 338/10)
      Proceso kalba: lietuvių
      
         Prašymą priimti prejudicinį sprendimą pateikęs teismas
      
      
         Lietuvos Aukščiausiasis Teismas
      
      
         Šalys pagrindinėje byloje
      
      
         Ieškovė: UAB „Sanresa“
      
      
         Atsakovas: Aplinkos apsaugos departamentas prie Aplinkos ministerijos
      
         dalyvaujant: UAB „Toksika“, UAB „Žalvaris“, AB „Palemono keramikos gamykla“, UAB „Ekometrija“
      
      
         Rezoliucinė dalis
      
      
                  1.
               
               
                  2014 m. vasario 26 d. Europos Parlamento ir Tarybos direktyvos 2014/24/ES dėl viešųjų pirkimų, kuria panaikinama Direktyva 2004/18/EB, 18 straipsnio 2 dalis, 58 ir 70 straipsniai turi būti aiškinami taip, kad vykdant viešojo atliekų tvarkymo paslaugų pirkimo sutarties sudarymo procedūrą ekonominės veiklos vykdytojo, ketinančio vežti atliekas iš vienos valstybės narės į kitą, pareiga turėti pagal 2006 m. birželio 14 d. Europos Parlamento ir Tarybos reglamento (EB) Nr. 1013/2006 dėl atliekų vežimo 2 straipsnio 35 punktą ir 3 straipsnį su tokiu vežimu susijusių valstybių kompetentingų institucijų išduotą leidimą yra šios sutarties vykdymo sąlyga.
               
            
                  2.
               
               
                  Direktyvos 2014/24 70 straipsnis, siejamas su jos 18 straipsnio 1 dalimi, turi būti aiškinamas taip, kad pagal jį draudžiama atmesti konkurso dalyvio pasiūlymą vien dėl to, kad jį pateikdamas jis neįrodė, jog atitinka atitinkamos sutarties vykdymo sąlygą.
               
            
         (1)  OL C 329, 2020 10 5.